֊Մի տարբերություն կա այսօրվա և 1997 թվականի միջև, բայց Տեր-Պետրոսյանը դա չնկատելու է տալիս: Երբ նա գովաբանում է ռուսական նախաձեռնությունը, չեմ կարծում, թե չգիտի, որ խոսքը վերաբերում է ռուս խաղաղապահների տեղակայմանը: Ինքը շատ խնամքով թաքցնում է այդ հանգամանքը՝ մի կողմից անվերապահ աջակցություն հայտնելով Ռուսաստանի նախաձեռնությանը՝ լավ իմանալով, որ դրա տակ մտնում է ռուս խաղաղապահների տեղակայումը, բայց մյուս կողմից էլ, խոսելով 97 թվականի լուծման տարբերակի մասին, որտեղ այն ժամանակ իսկապես խոսք էր գնում միջազգային խաղաղապահների մասին: Տեր-Պետրոսյանը շատ լավ գիտի, որ 2016 թվականին խոսքն արդեն ռուս խաղաղապահների մասին է: Եվ հետևաբար, հենց դրանով է վտանգավոր դառնում, որ նա ամբողջովին զորակցություն է հայտնում ռուսական պլանին: